b'\n_START_ARTICLE_\nChurriguerizem\n_START_PARAGRAPH_\nChurrigueresque je \xc5\xa1panski baro\xc4\x8dni dekorativni slog izdelave kiparskega arhitekturnega okrasja, ki je nastal kot na\xc4\x8din \xc5\xa1tukaturne dekoracije v \xc5\xa0paniji v poznem 17. stoletju in je bil uporabljan do pribli\xc5\xbeno leta 1750. Zaznamuje ga skrajna, ekspresivna in na\xc4\x8di\xc4\x8dkana dekoracija, ki jo obi\xc4\x8dajno najdemo ob vhodu na glavnem pro\xc4\x8delju zgradbe.\n_START_SECTION_\nIzvor\n_START_PARAGRAPH_\nSlog je poimenovan po arhitektu in kiparju Jos\xc3\xa9 de Benito Churriguera (1665-1725), ki se je rodil v Madridu v katalonski dru\xc5\xbeini (prvotno imenovani Xoriguera). Delal je predvsem v Madridu in Salamanci in izvor sloga na\xc5\xa1el pri arhitektu in kiparju imenom Alonso Cano, ki je oblikoval fasado katedrale v Granadi leta 1667._NEWLINE_Zelo izpopolnjen predhodnik sloga (zgodnje 15. stoletje) je viden v kartuziji v Pavii, Italija, vendar je kiparski okras na fasadi \xc5\xa1e vedno v italijanskem racionalnem slogu. Churrigueresque slog nagovarja \xc4\x8dezmerno geometrijo in ima bolj verjetne predhodnike v mavrski arhitekturi ali Mud\xc3\xa9jar arhitekturi, ki je ostala v ju\xc5\xbeni in osrednji \xc5\xa0paniji. Notranje stropne \xc5\xa1tukature na primer v Alc\xc3\xa1zar de los Reyes Cristianos v Granadi v \xc5\xa0paniji, so zelo na drobno okra\xc5\xa1ene.\n_START_SECTION_\nRazvoj\n_START_PARAGRAPH_\nRazvoj sloga je \xc5\xa1el skozi tri faze. Med letoma 1680 in 1720 Churriguera popularizira Guarino Guarini in je me\xc5\xa1anica salomonskih stolpcev in kompozitnih redov, znanih kot \xc2\xbbvrhovni red\xc2\xab. Med letoma 1720 in 1760 so bili churriguereskni stebri ali estipite v obliki narobe obrnjenega sto\xc5\xbeca ali obeliska, uveljavljeni kot osrednji element ornamentike. V letih 1760-1780 je pri\xc5\xa1lo do postopnega premika zanimanja stran od zavitega gibanja in pretiranega okra\xc5\xa1evanja, proti neoklasi\xc4\x8dnem ravnote\xc5\xbeju in treznosti._NEWLINE_Med vrhunce sloga sodi notranjost kartuzije v Granadi. Tukaj se vidijo nekatere izmed najbolj impresivnih kombinacij prostora in svetlobe v Evropi 18. stoletja. Obsega kiparstvo in arhitekturo. Narciso Tome je dosegel presenetljive u\xc4\x8dinke Chiarosc\xc3\xbaro v katedrali v Toledu. Morda je oblika najbolj vizualno omamna v mehi\xc5\xa1kem slogu Churrigueresque iz sredine 18. stoletja mojstra Lorenza Rodrigueza, katerega mojstrovina je Sagrario Metropolitano (1749-1769) v Ciudad de Mexico v Novi \xc5\xa0paniji (danes Mehika).\n_START_SECTION_\nO\xc5\xbeivitev Churriguerizma\n_START_PARAGRAPH_\nChurriguerizem kot dekorativni slog je bil uporabljen v \xc5\xa1panski kolonialni arhitekturi na pomembnih kolonialnih mestnih stavbah v novem svetu. Slog je u\xc5\xbeival preporod z arhitektoma Bertramom Goodhuejem in Carletonom Winslowom starej\xc5\xa1im, ki sta \xc5\xa1tudirala \xc5\xa1panske kolonialne churriguerizemske in plateresco ornamente v Mehiki, da bi jih uporabila pri oblikovanju deta stavbe v Balboa Park v San Diegu v Kaliforniji leta 1915, na razstavi Panama - California Exposition. Razstava je popularizirala uporabo \xc5\xa1panskih kolonialnih arhitekturnih slogov v Zdru\xc5\xbeenih dr\xc5\xbeavah Amerike.'